નાટકનાં મુખ્ય પાત્રો અભય રાઠોડ અને મેહુલ વેકરિયા છે. અભય રાઠોડ પોલીસ-ઇન્સ્પેક્ટર છે અને મેહુલ વેકરિયા ઍડ્વોકેટ છે. બન્ને એક દિવસ અનાયાસે મંદિરમાં મળી જાય છે. મંદિરમાં બન્ને ભગવાનને પ્રાર્થના કરતા હોય છે. ના, બન્ને એકબીજાની વાઇફની ફરિયાદ કરતા હોય છે અને એ દરમ્યાન બન્નેની ઓળખાણ થાય છે. અભય પોતાના જૂના પ્રેમ બેલા વિશે કરે છે તો મેહુલ પણ પોતાના જૂના પ્રેમ શીલાની વાત કરે છે. કહાનીમાં ટ્વિસ્ટ ત્યાં છે કે બન્નેમાંથી કોઈને નથી ખબર કે એકબીજાનો એ જૂનો પ્રેમ ખરેખર તો એકબીજાની વાઇફ છે. એટલે કે અભય જેને પ્રેમ કરતો તે બેલા હવે મેહુલની વાઇફ છે અને મેહુલ જેને પ્રેમ કરતો તે શીલા અભયની વાઇફ છે. ભાઈબંધી આગળ વધતાં બન્ને એકબીજાના ઘરે જાય છે અને ઘરે જવાની સાથે જૂનો પ્રેમ અને જૂના સંબંધો સપાટી પર આવે છે. પ્રfન હવે એ શરૂ થાય છે કે બન્નેને એકબીજાના ઘરે જવા માટે બહાનાં જોઈએ છે અને એ પણ એવા સમયે કે જે સમયે ભાઈબંધ ઘરમાં ન હોય.